AIŠKINAMASIS RAŠTAS

Dėl sutikimo pratęsti išlaikymą Ievai Survilaitei

Molėtų vaikų savarankiško gyvenimo namuose

**1. Parengto tarybos sprendimo projekto tikslai ir uždaviniai**

Sprendimo projekto tikslas – pratęsti išlaikymą Molėtų vaikų savarankiško gyvenimo namuose Ievai Survilaitei, gim.2001-01-04, iki 2020-08-31, kol baigs Molėtų gimnaziją.

Ieva Survilaitė gyvena Molėtų vaikų savarankiško gyvenimo namuose (anksčiau Molėtų vaikų globos namai) nuo 2007-08-29.

2008-02-12 Molėtų rajono apylinkės teismo sprendimu Ievai Survilaitei nustatyta nuolatinė globa. Šiuo metu Ieva mokosi Molėtų gimnazijos 3 klasėje.

 2018 m. lapkričio12 d. Ieva Survilaitė pateikė prašymą leisti gyventi globos namuose iki ji baigs Molėtų gimnaziją. Ieva gimnaziją baigs 2020 m. rugpjūčio 31 d.

Molėtų vaikų savarankiško gyvenimo namai kreipėsi į Molėtų rajono savivaldybės administraciją 2018 m. lapkričio 15 d. raštu Nr. 8-216 „Prašymas dėl leidimo gyventi Molėtų vaikų savarankiško gyvenimo namuose“ su prašymu leisti Ievai Survilaitei iki 2020 m. rugpjūčio 31 d. gyventi savarankiško gyvenimo namuose, kol ji baigs Molėtų gimnaziją.

**2. Šiuo metu esantis teisinis reglamentavimas**

Lietuvos Respublikos vietos savivaldos įstatymo 16 straipsnio 4 dalis;

Socialinės globos normų aprašo, patvirtinto Lietuvos Respublikos socialinės apsaugos ir darbo ministro 2007 m. vasario 20 d. įsakymu Nr. A1-46 „Dėl Socialinės globos normų aprašo patvirtinimo“, 1 priedo 2.7. papunktis.

**3. Galimos teigiamos ir neigiamos pasekmės priėmus siūlomą tarybos sprendimo projektą**

Teigiamos pasekmės - bus užtikrinta gyvenamoji vieta ir išlaikymas Ievai Survilaitei iki ji baigs bendrojo lavinimo mokyklą.

Neigiamos pasekmės - nenumatomos.

**4. Priemonės sprendimui įgyvendinti**

Priimto sprendimo vykdymas

**5. Lėšų poreikis ir jų šaltiniai (prireikus skaičiavimai ir išlaidų sąmatos)**

Lėšų poreikis asmens išlaikymui 880,67 euro per mėnesį. Lėšų šaltiniai - valstybės biudžeto lėšos (valstybės biudžeto specialiųjų tikslinių dotacijų, skirtų savivaldybėms perduotoms įstaigoms išlaikyti).

**6.Vykdytojai, įvykdymo terminai**

Ieva Survilaitė bus išlaikoma Molėtų vaikų savarankiško gyvenimo namuose iki 2020 m. rugpjūčio 31 d.